Kapuloan Marsyal

Républik Kapuloan Marshall iku nagara kapuloan kang dumunung ing Samodra Pasifik pérangan kulon. Nagara iki wewatesan karo Nauru lan Kiribati ing sisih kidul, Mikronesia ing kulon, lan Pulo Wake ing sisih lor. Sajarah Sanadyan warga Mikronesia manggoni Kapuloan Marshall ing abad 2000 SM, pangetauan bab sajarah awal nagara iki mung sethithik. Penjelajah Spanyol Alonso de Salazar minangka wong Éropa pisanan kang nemu Kep. Marshall, nanging kapuloan iki ora naté diparani manèh sajeroning sawatara abad nganti kaptèn Inggris John Marshall marani ing taun 1788; kapuloan iki dijenengaké miturut jenengé. Sawijining perusahaan dagang Jerman ngadegaké cabang ing Kep. Marshall taun 1885 kang dadi péranganing protektorat Jerman Nugini. Jepang nguwasani kapuloan iki ing Perang Donya I lelandhesan mandat Liga Bangsa-Bangsa. Taun 1944 wektu Perang Dunia II, Amérika Sarékat nyerbu kapuloan iki lan nglebokaké sajeroning Wewengkon Perwalian Kapuloan Pasifik (Trust Territory of the Pacific Islands). Sawisé perang, AS wiwit nindakaké sawatara uji coba nuklir ing Kep. Marshall kang lumaku nganti taun 1960-an. Akibaté, akèh warga Marshall kang kena èfèk tingkat radiasi dhuwur saéngga klaim kompènsasi isih lumaku nganti dina iki. Taun 1979, Républik Kep. Marshall diyasa lan perjanjèn Compact of Free Association karo AS ditandhatangani, lan wiwit lumaku taun 1986. Géografi Kep. Marshall dumadi saka 29 atol lan 5 pulo kapencil. ⅔ populasi manggon ana ing Atol Majuro (uga jeneng kutha krajan) lan Ebeye. Siklon tropis kadhangkala ngantem kapuloan iki. Pranala njaba Situs Kedubes Kep. Marshall di Washington, DC Archived 2021-12-02 at the Wayback Machine. Info di CIA World Factbook Archived 2005-03-23 at the Wayback Machine. Yokwe Online Archived 2017-05-20 at the Wayback Machine. Jane's Marshall Islands Archived 2005-03-24 at the Wayback Machine. Gambar korban uji coba nuklir AS Archived 2021-08-15 at the Wayback Machine.